#### **LĒMUMA PROJEKTS**

  2024.gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

# Par grozījumiem Daugavpils valstspilsētas pašvaldības iestādes

# “Daudzfunkcionālais sociālo pakalpojumu centrs “Priedīte”” nolikumā

Pamatojoties uz Pašvaldību likuma 10.panta pirmās daļas 8.punktu, Bērnu tiesību aizsardzības likuma 37.panta otro daļu, ņemot vērā Daugavpils valstspilsētas pašvaldības domes Sociālo jautājumu komitejas 2024.gada \_\_\_.\_\_\_\_ atzinumu, Daugavpils valstspilsētas pašvaldības domes Finanšu komitejas 2024.gada \_\_\_.\_\_\_\_ atzinumu, **Daugavpils valstspilsētas pašvaldības dome nolemj:**

Izdarīt ar Daugavpils valstspilsētas pašvaldības domes 2023.gada 29.jūnija lēmumu Nr.376 apstiprinātajā Daugavpils valstspilsētas pašvaldības iestādes “Daudzfunkcionālais sociālo pakalpojumu centrs “Priedīte”” nolikumā šādus grozījumus:

1. Izteikt 7.punktu šādā redakcijā:

 “7. Iestādes juridiskā adrese ir Turaides ielā 36, Daugavpilī, LV-5417, ģimeniskai videi pietuvināta ilgstošas sociālās aprūpes un sociālās rehabilitācijas institūcijas pakalpojuma bērniem sniegšanas vieta – Komandanta ielā 3, Daugavpilī, LV-5401, un Turaides ielā 36, Daugavpilī, LV-5417, – jauniešu mājā (turpmāk – Jauniešu māja).”.

2. Izteikt VI. nodaļu šāda redakcijā:

“VI. Sociālās rehabilitācijas pakalpojumi

26. Iestāde nodrošina sociālās rehabilitācijas pakalpojumus bērniem ar FT sociālās funkcionēšanas spēju atjaunošanai vai uzlabošanai.

27. Iestāde nodrošina sociālās rehabilitācijas pakalpojumus bērniem ar FT, kuriem ir noteikta invaliditāte un kuri dzīvo ģimenēs. Pakalpojumu nodrošina, pamatojoties uz Daugavpils valstspilsētas pašvaldības iestādes “Sociālais dienests” norīkojumu.

27.1 Iestāde sociālo rehabilitācijas pakalpojumu sniegšanā iesaista speciālistus atbilstoši aktivitātes specifikai.”.

3. Papildināt ar 29.1 punktu šādā redakcijā:

 “29.1  Bērnu SAC aprūpē esošiem bērniem, kas sasnieguši 15 gadu vecumu, nodrošina sociālā pakalpojuma sniegšanu Jauniešu mājā.”.

4. Aizstāt 31.punktā skaitli “20” ar skaitli “26”.

5. Svītrot 36.6. apakšpunktā vārdu “grāmatvedības”.

6. Svītrot 37.8. apakšpunktu.

7. Izteikt 37.1 punktu šādā redakcijā:

“37.1  Iestādes vadītāja prombūtnes laikā viņa amata pienākumus pilda ar pašvaldības izpilddirektora rīkojumu nozīmēts Iestādes darbinieks.”.

Daugavpils valstspilsētas pašvaldības domes priekšsēdētājs A.Elksniņš